**Referat bestyrelsesmøde nr. 131 Herlevhuse**

**tirsdag den 6. september 2022 kl. 19.00 i bestyrelseslokalet**

Dirigent: René Petersen

Referent: Yvonne L. Madsen

Afbud: Henrik R. Hansen, Michael Lund. KAB
Tilstede: René Petersen, Palle Jørgensen, Yvonne Madsen, Annette Villaume, Irene Petersen, Kim Johansen, Johnny Frandsen KAB,

En beboer fra Hellekisten mødte op til bestyrelsesmødet. Beboeren klagede over de mange hundelorte, der var på Hellekisten og i området. Endvidere klagede beboeren over rotter. Det blev foreslået, at han skulle købe noget pulver ”væk hund” til at lægge på fortorvet og oplyste, at han skulle henvende sig til kommunen ang. rotter.

Henvendelse via hjemmesiden fra beboere på:

Stordyssen xx – parkering v. hus, Langdyssen xx – hæk, Barkæret xx – flytning, Offerlunden xx – indkørsel. Henvendelserne blev gennemgået og taget til efterretning.

1. Gennemgang af referat nr. 130 og godkendelse af dagsorden

Referat godkendt og ny pkt. under Nyt fra udvalgene – Det stærke fællesskab.

Dagsordenen blev herefter godkendt.

2. Nyt fra

Driftsleder:
Aktionslisten:
Bestyrelsen og driften skal gennemgå råderetsreglement. Ændringer til Råderetsreglementet skal til godkendelse på beboermødet i foråret 2023.
Kiosken er opsagt til fraflytning den 1.10.22. Annette og Yvonne vil tale med kræftrådgivningen for at høre, om de evt. havde forslag til brug af forretningen (ex. fodterapi, akupuntur e.lign), eller andre behandlingsformer, som rådgivningen ikke selv havde.
Tagudskiftning på butiksbygningen var blevet en del dyrere end tilbuddet. Rådgiveren til udbuddet havde glemt at tage med, at der skulle lægges isolering op på loftet. Prisen blev dog lige holdt indenfor det budget, som var blevet godkendt i foråret.
Resten af aktionslisten blev gennemgået og aktionslisten blev godkendt.

Driftschefen, var ikke til stede, men havde oplyst:
- at arbejdet med støjskærm ville blive sat i gang den 12.9.22 (over en måned senere end lovet). Beboerne har fået besked.

- Hybridanlægget på ejendomskontoret fungerer perfekt
- Ang. Skelgrænse afventer vi svar fra chefkonsulent Lasse Welander-Haahr

Regnskabet blev ikke gennemgået, da driftschefen ikke var til stede. Vi har endnu engang fået en ny økonomimedarbejder. Vi har bedt om at få gennemgået regnskabet på oktobermødet og gerne sammen med den nye økonomimedarbejder.

3. Følgegruppen
Orientering fra følgegruppemødet den 16. august 2022
De 3 fra bestyrelsen, der sidder i følgegruppen syntes det går meget langsomt. Vi så helst, at man kunne gå i gang med tagentreprisen nu, men det kan desværre ikke lade sig gøre. Der er mange ting der hele tiden skal undersøges. Der arbejdet på et nyhedsbrev til uddeling til beboerne.
Næste følgegruppemøde er den 26.9.22

4. Orientering fra styringsdialogmødet den 13. juni v. Annette og Yvonne
Det var et fint møde. Der blev snakket om fjernvarme og vi oplyste, at Herlevhuse meget gerne ville være i front, da det var sådan, at vi snart var nødt til at begynde at udskifte gasfyr. Vi oplyste, at vi også var meget tilfredse med boliganvisning fra kommunen, fordi vi har fået flere børn i bebyggelsen, som vi havde bedt om på det sidste styringsdialogmøde. Kommunen havde lavet forslag til ny fleksibel udlejning. Bestyrelsen har godkendt den, men den skal endelig godkendes af SAB´s organisationsbestyrelse.

5. Nyt fra formanden
Der afholdes beboermøde (regnskabsmøde) den 22. november 2022

GF i FR den 29.9. 22. Vi havde fået oplyst, at mødet skulle holdes den 28.9. men da datoen blev ændret, var der ingen, der havde mulighed for at deltage.

6. Nyt fra udvalgene

- TV udbyder, fibernet.
Brev fra Fibia uddelt til samtlige beboere. De reklamerer kun for Waoo. René oplyste, at også andre udbydere kunne bruges.

- Trafik og Miljø

Der er sat nye p-skilte op på Runddyssen.

 - Det stærke fællesskab ”Herlev Bobler”
Der henvises til Herlev Boblers hjemmeside.
Der skal være et møde ang. Det stærke Fællesskab den 10.11.22. Irene deltager

7. Nyt fra kassereren

Intet

8. Evt.
Annette deltager i et KAB møde 29-30. oktober – Bæredygtige boliger